**Jegyzőkönyv**

Készült: 2020. július 7-én (kedd) 17.00-órakor tartott Litér Község Önkormányzat Pénzügyi, Gazdasági és Településfejlesztési nyílt bizottsági ülésén.

**Jelen vannak:**

Lukáts Gábor PB elnök

Auerbach János PB tag

Balogh László PB tag

Dr. Gyurika István Gábor PB tag

Heffler Gáborné PB tag

Horváthné Németh Erzsébet PB tag

Kondics István PB tag

Osváth Örs PB tag

Zavada Csaba PB tag

**Meghívottak:**

Varga Mihály, polgármester

Szőnyegh Imre György alpolgármester

Bencze Éva, jegyző

Némethyné Brand Júlia pénzügyi csoportvezető

**Lukáts Gábor a** **Pénzügyi, Gazdasági és Településfejlesztési Bizottság elnöke (a továbbiakban: PB elnök)**

Megnyitom az ülést, köszöntöm a bizottság tagjait. Megállapítom, hogy a 9 fő bizottsági tagból 9 fő bizottsági tag jelen van, az ülés határozatképes.

 Van-e hozzászólás, kiegészítés a napirendi pontokat illetően?

**Lukáts Gábor PB elnök**

Kérem kézfeltartással szavazzon, aki a napirendi pontokkal egyetért.

Pénzügyi, Gazdasági és Településfejlesztési Bizottság 9 igen szavazattal egyetért.

**Napirendi pontok**

**1.) Önkormányzati feladatellátást szolgáló fejlesztések támogatása 2020. tárgyú pályázat benyújtása - Litér, Templom utca (641 hrsz) és Táncsics Mihály utca (718 hrsz) gyalogos járdák felújítása**

Előadó: Varga Mihály polgármester, Bencze Éva jegyző

**2.) Döntés a központi orvosi ügyelet ellátásáról**

Előadó: Varga Mihály polgármester, Bencze Éva jegyző

**3.) Új bölcsőde építése projekt 4. számú vállalkozási szerződés módosítása**

Előadó: Varga Mihály polgármester, Bencze Éva jegyző

**4.) Bölcsőde épületében klímaberendezés kialakítása**

Előadó: Varga Mihály polgármester, Bencze Éva jegyző

**5.) Előd utca intézményi parkolójának szabályozása**

Előadó: Varga Mihály polgármester, Bencze Éva jegyző

**6.) Vegyes ügyek**

**NAPIREND TÁRGYALÁSA**

**1.) Önkormányzati feladatellátást szolgáló fejlesztések támogatása 2020. tárgyú pályázat benyújtása - Litér, Templom utca (641 hrsz) és Táncsics Mihály utca (718 hrsz) gyalogos járdák felújítása**

Előadó: Varga Mihály polgármester, Bencze Éva jegyző

**Lukáts Gábor PB elnök**

Az első napirendi pont önkormányzati fejlesztések támogatása 2020. tárgyú pályázat benyújtása.

Van-e szóbeli kiegészítés?

**Varga Mihály polgármester**

Litér Község Önkormányzatának képviselő testülete 2020. június 25-én döntött a pályázat előkészítéséről. A pályázat keretében a Templom és a Táncsics utcai járda is felújításra kerülne.

Az adóerő képességünk alapján 65%-os támogatásra lennénk jogosutak.

Az előterjesztésben két variáció van. Az A változatban mindkét járda felújításra kerülne, melynek teljes költsége bruttó 20.723.226Ft, ebből önerő 7.253.130Ft. A B változatban csak a Templom utcai járda kerülne felújításra, ennek költsége bruttó 8.906.536Ft, önerő 3.117.288Ft.

**Auerbach János PB tag**

Kérdezném ennek ki lesz a műszaki ellenőre?

**Bencze Éva jegyző**

A műszaki ellenőri feladatokra is három árajánlatot fogunk bekérni.

**Lukáts Gábor PB elnök**

Van-e kérdés, hozzászólás, javaslat? Mivel nincs, ezért felteszem szavazásra, ki az, aki elfogadásra javasolja a Litér Község Önkormányzata Képviselő-testület fele, az önkormányzati feladatellátást szolgáló fejlesztések támogatása 2020 tárgyú pályázati anyag benyújtását mely a Templom és a Táncsics utcai járda felújítását tartalmazza bruttó 20.723.226Ft, önerő 7.253.130Ft.

*A Pénzügyi, Gazdasági és Településfejlesztési Bizottság 9 igen szavazattal elfogadja*

**34/2020.(VII.7) PB határozat**

A Pénzügyi, Gazdasági és Településfejlesztési Bizottság 9 igen szavazattal elfogadásra javasolja Litér Község Önkormányzata Képviselő-testület fele az A változatú projekt benyújtását, a Templom és Táncsics utcai járda felújítására, melynek költsége bruttó 20.723.226Ft, önerő 7.253.130Ft, amelyet az Önkormányzat a tartalék terhére biztosít.

Határidő: azonnal

Felelős: Lukáts Gábor PB elnök

**2.) Döntés a központi orvosi ügyelet ellátásáról**

Előadó: Varga Mihály polgármester, Bencze Éva jegyző

**Lukáts Gábor PB elnök**

Az második napirendi pont a központi orvosi ügyelet.

Van-e szóbeli kiegészítés?

**Bencze Éva jegyző**

Balatonalmádi Város Önkormányzata egy külső szolgáltató kiválasztására irányuló közbeszerzési eljárás megindítására és lebonyolítására tett javaslatot az érintett önkormányzatokkal, amelyben Balatonalmádi Város Önkormányzatát bízzák meg a közbeszerzési feladatok ellátásával, a közbeszerzési eljárást olyan tartalommal készíti elő, amely alapján együttműködő települések háziorvosai nem kötelesek részt venni a külső szolgáltató által szervezett ügyeleti feladatok ellátásában, legkésőbb a közbeszerzési eljárás megindításáig - az önkormányzatok költségvetésében - biztosítja az indikatív ajánlat alapján megállapított becsült összegre figyelemmel a központi orvosi ügyeleti feladat ellátásáért az állami forrással nem fedezett részt valamint a közbeszerzési eljárás körében felmerült költséget az önkormányzatok közösen, a lakosságszámuk arányában vállalják. A 2020-as költségvetésben 558.575Ft többletköltséggel járna.

**Lukáts Gábor PB elnök**

Van-e kérdés, hozzászólás, javaslat? Mivel nincs, ezért felteszem szavazásra, ki az, aki elfogadásra javasolja a Litér Község Önkormányzata Képviselő-testület fele, a központi háziorvosi ügyeletre vonatkozó közbeszerzési eljárásban való részételt.

*A Pénzügyi, Gazdasági és Településfejlesztési Bizottság 9 igen szavazattal elfogadja*

**35/2020.(VII.7) PB határozat**

A Pénzügyi, Gazdasági és Településfejlesztési Bizottság 9 igen szavazattal elfogadásra javasolja Litér Község Önkormányzata Képviselő-testület fele a központi orvosi ügyeletre vonatkozó közbeszerzési eljárás megindítására és lebonyolítására megállapodást köt arra vonatkozóan, hogy Balatonalmádi Város Önkormányzatát bízzák meg a közbeszerzési feladatok ellátásával, és a 2020-évi költségvetésben 558.575Ft összeget biztosít a tartalék terhére.

Határidő: azonnal

Felelős: Lukáts Gábor PB elnök

**3.) Új bölcsőde építése projekt 4. számú vállalkozási szerződés módosítása**

Előadó: Varga Mihály polgármester, Bencze Éva jegyző

**Lukáts Gábor PB elnök**

Az harmadik napirendi pont az új bölcsőde projekt 4. számú szerződés módosítás.

Van-e szóbeli kiegészítés?

**Bencze Éva jegyző**

A szerződés tárgyát képező beruházás finanszírozásához kapcsolódó TOP projekt kifizetési kérelmének összeállítása során észlelték a felek, hogy adminisztrációs hiba történt az előleg összegének pénzügyi teljesítése során, figyelemmel arra, hogy a szerződés 2.1.1. pontjában a Felek tévedésből az előleg 2,5%-ának megfelelő összeget vonták le a részszámlákból, azonban a Felek szerződéses akarata nem az előleg, hanem a vállalkozói díj 2,5%-ának megfelelő összegeknek a 4 db részszámlákból történő arányos levonására irányult, és a teljesítés során ennek megfelelően ténylegesen a 4 db részszámlából külön-külön az előleg 25%-ának megfelelő összeg került levonásra.

**Lukáts Gábor PB elnök**

Van-e kérdés, hozzászólás, javaslat? Mivel nincs, ezért felteszem szavazásra, ki az, aki elfogadásra javasolja a Litér Község Önkormányzata Képviselő-testület fele, az Új bölcsőde építése projekt 4. számú vállalkozói szerződés módosítását.

*A Pénzügyi, Gazdasági és Településfejlesztési Bizottság 9 igen szavazattal elfogadja*

**36/2020.(VII.7) PB határozat**

A Pénzügyi, Gazdasági és Településfejlesztési Bizottság 9 igen szavazattal elfogadásra javasolja Litér Község Önkormányzata Képviselő-testület fele az Új bölcsőde építése 4. számú vállalkozási szerződés módosítását.

Határidő: azonnal

Felelős: Lukáts Gábor PB elnök

**4.) Bölcsőde épületében klímaberendezés kialakítása**

Előadó: Varga Mihály polgármester, Bencze Éva jegyző

**Lukáts Gábor PB elnök**

Az negyedik napirendi pont a bölcsőde klímaberendezés kialakítása.

Van-e szóbeli kiegészítés?

**Rokalyné Csizmadia Margit intézményvezető**

A 2019. november 1-én átadott új bölcsőde nem rendelkezik szellőztető berendezéssel, sem klímaberendezéssel. A nyári napokon 30 fok fölé emelkedik a termekben a hőmérséklet és a gyermekeknek nem tudunk megfelelő körülményeket biztosítani. Konzultáltam szakemberekkel és kettő db klímaberendezésre lenne szükségünk, amelynek bruttó költsége 550.000Ft lenne. Kérem a Tisztelt Bizottsági Tagokat, hogy a megfelelő körülmények biztosítására a két klímaberendezés árát a költségvetés terhére biztosítani szíveskedjenek.

A klímaberendezéséket folyamatos fertőtlenítésére szerződést kell kötnünk a szolgáltatóval.

**Lukáts Gábor PB elnök**

Van-e kérdés, hozzászólás, javaslat? Mivel nincs, ezért felteszem szavazásra, ki az, aki elfogadásra javasolja a Litér Község Önkormányzata Képviselő-testület fele, a bölcsődébe 2 darab új klímaberendezés kiépítését bruttó 550.000Ft összegben.

*A Pénzügyi, Gazdasági és Településfejlesztési Bizottság 9 igen szavazattal elfogadja*

**37/2020.(VII.7) PB határozat**

A Pénzügyi, Gazdasági és Településfejlesztési Bizottság 9 igen szavazattal elfogadásra javasolja Litér Község Önkormányzata Képviselő-testület fele bruttó 550.000Ft biztosítását az új bölcsödébe kettő darab klímaberendezés kiépítésére a tartalék terhére.

Határidő: azonnal

Felelős: Lukáts Gábor PB elnök

**5.) Előd utca intézményi parkolójának szabályozása**

Előadó: Varga Mihály polgármester, Bencze Éva jegyző

**Lukáts Gábor PB elnök**

Az ötödik napirendi pont az Előd utca intézményi parkolójának szabályozása.

Van-e szóbeli kiegészítés?

**Rokalyné Csizmadia Margit intézményvezető**

Jeleztem polgármester úrnak, hogy az intézményekhez kialakított parkoló folyamatosan foglalt, az ott lakók gépjárműi által. A parkolás az ellátást igénybe vevők részére kezelhetetlen. Az épület közelében a szülők nem tudnak parkolni, ezért kérem egy kiegészítő tábla kihelyezését „Kivéve engedéllyel” felirattal.

**Lukáts Gábor PB elnök**

Van-e kérdés, hozzászólás, javaslat? Mivel nincs, ezért felteszem szavazásra, ki az, aki elfogadásra javasolja a Litér Község Önkormányzata Képviselő-testület fele, az Előd utcában a bölcsődei parkolóban a tábla kiegészítését a „Kivéve engedéllyel” felirattal.

*A Pénzügyi, Gazdasági és Településfejlesztési Bizottság 9 igen szavazattal elfogadja*

**38/2020.(VII.7) PB határozat**

A Pénzügyi, Gazdasági és Településfejlesztési Bizottság 9 igen szavazattal elfogadásra javasolja Litér Község Önkormányzata Képviselő-testület fele Litéri Csivitelő Óvoda és Bölcsőde, valamint a Védőnői Szolgálatot biztosító épület parkolójához, kiegészítő táblát rendel a Bakony Plastiroute Kft-től „kivéve engedéllyel” felirattal, amelynek fedezetét a tartalék terhére biztosítja.

Határidő: azonnal

Felelős: Lukáts Gábor PB elnök

**6.) Vegyes ügyek**

**Lukáts Gábor PB elnök**

Megkérdezem van-e valakinek egyéb hozzászólása a vegyes ügyekhez, ha nincs több hozzászólás, a bizottsági ülést 18.30-kor lezárom

Lukáts Gábor Heffler Gáborné

 PB elnök bizottsági tag